เดียร์น่า ฟลีโป

เดียร์น่า ฟลีโป (; เกิด 11 สิงหาคม พ.ศ. 2537)  เป็นนักแสดงและนางแบบลูกครึ่งไทย-ฝรั่งเศส อดีตนักแสดงสังกัดช่อง 3 เอชดี ปัจจุบันเป็นนักแสดงอิสระ และทำธุรกิจส่วนตัว

 ประวัติ 
เดียร์น่า ฟลีโป เกิดที่ อำเภอเมือง จังหวัดอุดรธานี  บิดาเป็นชาวฝรั่งเศส  กับ นางสุวิมล ไชยวงศ์(นามสกุล ไชยวงศ์ สืบเชื้อสายมาจากพระยาไชยวงศ์ เจ้าหลวงไชยวงศ์ หรือเจ้ามหาขนานไชยวงศ์ เจ้าผู้ครองนครลำปางองค์ที่6 ในปี พ.ศ. 2369 - พ.ศ. 2380 ซึ่งหมายถึง "ชัยชนะของลูกหลาน") มารดาชาวไทยที่เป็นผู้บริหารกิจการโรงงานและธุรกิจร้านผ้าไทยภายใต้ชื่อแบรนด์"ชานเรือนนาข่า"(chanruen nakha)ซึ่งตั้งอยู่ที่ ตลาดผ้านาข่า จังหวัดอุดรธานีโดยเฉพาะอย่างยิ่งเนื่องจากร้านนี้มีชื่อเสียงและมีผลงานผ้าไทยที่เคยได้รับรางวัลจากการขึ้นไปแสดงบนรันเวย์ระดับโลกของแบรนด์อย่าง Lanvin และ Giorgio Armaniที่ประเทศฝรั่งเศสอีกด้วย นอกจากนี้เธอยังมีน้องชายฝาแฝดคือ แม็กซิม ฟลีโป  เดียร์น่าได้สำเร็จ​การศึกษาในระดับชั้นประถมศึกษาและระดับชั้นมัธยมศึกษาตอนต้นจากโรงเรียนดอนบอสโกวิทยาอุดรธานี สำเร็จการศึกษาในระดับชั้นมัธยมศึกษาตอนปลายจาก โรงเรียนอุดรพิทยานุกูล และสำเร็จการศึกษามหาวิทยาลัยในระดับปริญญาตรี คณะมนุษยศาสตร์ ศิลปศาสตรบัณฑิต "ศศ.บ." (ภาษาไทย) โดยได้รับเกียรตินิยมอันดับ 2 จาก มหาวิทยาลัยเกษตรศาสตร์ วิทยาเขตบางเขน เมื่อวันที่ 20 พฤศจิกายน พ.ศ. 2560  นอกจากธุรกิจของครอบครัวแล้วเดียร์น่ายังมีธุรกิจเป็นของตัวเองอีกด้วย โดยการพัฒนาต่อยอดทางธุรกิจพร้อมกับการทำงานในวงการ อีกทั้งเธอยังรักในความเป็นไทยและส่งเสริมเอกลักษณ์ไทยผ่านการแต่งกายด้วยผ้าไทยอันเป็นอัตลักษณ์คู่กับการรักษาวัฒนธรรมประเพณีไทยอันงดงาม เนื่องจากการที่ได้รับการอบรมสั่งสอนและปลูกฝังที่ดีจากมารดาตั้งแต่เด็กมาโดยตลอด 

 เข้าสู่วงการ​บันเทิง​ 
เดียร์น่ามีความฝันอยากเป็นนักแสดงในวงการ และมักจะเข้าร่วมการแสดงกิจกรรมของโรงเรียน เช่น ดรัมเมเยอร์ เป็นต้น เพราะเธอเป็นคนที่กล้าแสดงออกและมีนิสัยร่าเริง ประกอบกับการได้รับการสนับสนุนที่ดีจากครอบครัว เมื่ออายุ15ปี ได้ชนะการประกวด young presenter ที่เซ็นทรัลจังหวัดอุดรธานี  และระหว่างที่เดียร์น่ากำลังศึกษาอยู่ในระดับชั้นมัธยมศึกษา​ปี​ที่​ 6 อายุได้18ปี ขณะที่เธอกำลังจะเตรียมสอบเพื่อเข้ารับการศึกษาต่อในระดับมหาวิทยาลัยนั้นก็ได้มีเพื่อนชักชวนไปรับประทานอาหารที่ร้านอาหารแห่งหนึ่ง ซึ่งเป็นร้านอาหารของ เอ ศุภชัย ศรีวิจิตร นักปั้นมือทองและเป็นผู้จัดการดารา นักแสดงชื่อดังในวงการบันเทิงไทย วันนั้นเดียร์น่าได้มีโอกาสนั่งใกล้ๆกับโต๊ะของเอ ศุภชัย เนื่องจากโต๊ะอื่นๆภายในร้านเต็ม เอ ศุภชัยจึงได้แนะนำและชักชวนให้เธอเข้ามาเป็นนักแสดงในสังกัดของเขา ต่อมาเมื่อ แอน ทองประสม เห็นโปรไฟล์จึงได้เรียกมาลองแคสติ้ง โดยเดียร์น่าแคสติ้งผ่านและได้แสดงละครเรื่องแรกคือสามีตีตรา ในบทบาท "พญ. กันตา เทพทัต" หรือ"หมอก้อย"น้องสาวของ "กั้ง กะรัต เทพทัต" ซึ่งแสดงนำโดย  เฌอมาลย์ บุญยศักดิ์ ร่วมด้วย  ธนวรรธน์ วรรธนะภูติ, วรัทยา นิลคูหา ,พิจิตรา สิริเวชชะพันธ์, จรณ โสรัตน์  ออกอากาศผ่านทางสถานีวิทยุโทรทัศน์ไทยทีวีสีช่อง 3 วันที่19 กุมภาพันธ์ พ.ศ2557 จนเป็นที่รู้จักในฐานะนักแสดงที่มีผลงานการแสดงละครเรื่องแรกของเธอ ต่อมาเริ่มเป็นที่รู้จักมากขึ้นกับการแสดงละครเรื่องที่สองในบทบาท "ขนิษฐา เกียรติวรกรณ์" หรือ "คุณน้อง" จากละคร ตามรักคืนใจ แสดงร่วมกับ ธนากร โปษยานนท์,  ณเดชน์ คูกิมิยะ , นิษฐา จิรยั่งยืน และได้รับบทนางเอกเต็มตัวครั้งแรกในบทบาท มินตรา ราชภักดี / มินตรา เลิศพาณิชย์ (กระถิน ) จากละคร เลือดรักทระนง แสดงร่วมกับ ธนวรรธน์ วรรธนะภูติ  หลังจากนั้นเดียร์น่าก็มีงานละคร งานถ่ายแบบ งานเดินแบบ งานมิวสิควีดีโอ และงานโฆษณา เข้ามาอย่างต่อเนื่อง

 ผลงาน 
 ละครโทรทัศน์ 
 ปี พ.ศ.  เรื่อง  บทบาท  ออกอากาศ​ 2557  สามีตีตรา  พญ.กันตา เทพทัต (หมอก้อย)  ช่อง 3 2558  ตามรักคืนใจ  ขนิษฐา เกียรติวรกรณ์ (คุณน้อง) 2559  เลือดรักทระนง  มินตรา ราชภักดี / มินตรา เลิศพาณิชย์ (กระถิน) 2560  บ่วงหงส์  ขนิษฐา เกียรติวรกรณ์ (คุณน้อง) 2561  ชาติเสือพันธุ์มังกร  ปิ่นมุก สินธพวงศ์ / ลี้เตียงจู 2562  ลับลวงใจ  พญ.นีรภา (หมอดี) สัตยาธิษฐาน  รสวัลค์ (ปัจจุบัน) / คุณนิ่ม (อดีต) 2564  help me คุณผีช่วยด้วย  มุทิตา ปัญญาทรัพย์อนันต์ (มุ) 2565  ลายกินรี  มาดามคลาร่า 2567  วิมานสีทอง  โรยทอง วรทิพย์ (สอง)  ช่องวัน 31 2568  ผาแดงนางไอ่  นางคำหอม / เจ้านางคำกอง / เจ้าหญิงไอ่คำ (นางไอ่) (อดีต) / ไอรดา (ปัจจุบัน) / ไอริณ (ลูกสาวไอรดา) ​  สี่เสือแดนสยาม ตอน ไฟล้างไฟ     โมโน 29​

 ละครสั้น 
 ปี พ.ศ.  เรื่อง  บทบาท 2559รองเท้าข้างสุดท้าย  หมอร้อยชั่งคนสำคัญ 

 ภาพยนตร์​ 
 ปี พ.ศ.  เรื่อง  บทบาท  2568​  ตาโขน (TA KHON)  นัท

 มิวสิกวีดิโอ 
 หลงทาง -​ แคลช
 รักจัดให้ -​ โปเตโต้
 ไม่ว่างคือข้ออ้างของคนหมดใจ -​ เต้น นรารักษ์ และ พลอย พรทิพย์
 สุดที่รักคือเธอ -​ จุ๊บ วุฒินันต์ (feat.อุ๋ม วฤตดา)​

 คอนเสิร์ต 
 Love is in the Air : Channel 3 Charity Concert (2560)

 รางวัล 
 ปี พ.ศ. ​ รางวัล  สาขา  ผล  ผลงานที่เข้าชิง  2557  สยามดารา สตาร์ส อวอร์ดส์ 2014   นักแสดงดาวรุ่งหญิง  เสนอชื่อเข้าชิง  สามีตีตรา   2559  รางวัลพิฆเนศวร ครั้งที่ 4  นักแสดงดาวรุ่งหญิงดีเด่น   ได้รับรางวัล  ตามรักคืนใจ   2560  มายาอวอร์ดส์ 2017  ดาวรุ่งหญิง ขวัญใจมหาชน  เสนอชื่อเข้าชิง  เลือดรักทระนง  2568  คมชัดลึก อวอร์ด ครั้งที่ 21  การแต่งกายส่งเสริมอัตลักษณ์ไทย   ได้รับรางวัล  Thailand Headlines Person of the Year Awards 2025วัฒนธรรมและบันเทิง ได้รับรางวัล

 อ้างอิง 

 แหล่งข้อมูลอื่น 



หมวดหมู่:บุคคลจากจังหวัดอุดรธานี
หมวดหมู่:ชาวไทยเชื้อสายฝรั่งเศส
หมวดหมู่:บุคคลฝาแฝดจากประเทศไทย
หมวดหมู่:นักแสดงหญิงชาวไทย
หมวดหมู่:นักแสดงหญิงชาวไทยในศตวรรษที่ 21
หมวดหมู่:นักแสดงอิสระชาวไทย
หมวดหมู่:นางแบบไทย
หมวดหมู่:พิธีกรชาวไทย
หมวดหมู่:ยูทูบเบอร์ชาวไทย
หมวดหมู่:บุคคลจากโรงเรียนอุดรพิทยานุกูล
หมวดหมู่:บุคคลจากคณะมนุษยศาสตร์  มหาวิทยาลัยเกษตรศาสตร์
หมวดหมู่:พุทธศาสนิกชนชาวไทย